Topline dan Bottomline - Sekilas Prestasi Kewangan

Ada dua ukuran terbesar yang kita boleh lihat sebagai cara mudah menilai syarikat. Dua ukuran tersebut adalah topline dan bottomline sesebuah syarikat. Kedua-dua istilah ini boleh sahaja disebut sebagai pendapatan kasar dan bersih sesuatu syarikat. Namun istilah ini juga kerap disebut sebagai topline dan bottomline  dalam perbincangan syarikat, contohnya dalam AGM.

Istilah topline dan bottomline

Asal usul istilah topline dan bottomline ini boleh difahami dari format penyata pendapatan syarikat. Penyata pendapatan (income statement) syarikat kebiasaanya akan menunjukkan penyata pendapatan dan perbelanjaan syarikat.

Dari penyata ini, barisan pertama akan menunjukkan pendapatan (revenue). Inilah yang dirujuk sebagai topline. Di baris terakhir pula, penyata untuk angka pendapatan bersih (net profit/loss) akan ditulis. Inilah yang dimaksudkan dengan istilah bottomline di sini. Dengan ini, anda boleh terus lihat pada barisan pertama dan barisan terakhir dalam penyata pendapatan syarikat.

Pertumbuhan topline

Seperti yang dibincangkan tadi, topline merujuk kepada pendapatan kasar syarikat. Ada syarikat lebih menumpukan pertumbuhan topline. Dari segi aktiviti syarikat, pertumbuhan ini boleh diterjemah kepada projek, pengeluaran atau jualan yang lebih banyak. Sekiranya syarikat membuat jualan yang lebih banyak, bermakna capaian syarikat adalah lebih besar dan potensi jualan adalah lebih tinggi.

Pertumbuhan bottomline

Bottomline merujuk kepada pendapatan bersih syarikat setelah mengambil kira perbelanjaan syarikat yang termasuk kos operasi, faedah pinjaman, kadar cukai dan sebagainya. Peningkatan kepada topline boleh meningkatkan bottomline. Tapi untuk topline yang sama, syarikat yang mempunyai perbelanjaan yang lebih rendah akan mempunyai bottomline yang lebih tinggi.

Oleh itu, bottomline boleh menunjukkan kecekapan syarikat dalam menguruskan kewangan dan kos operasi. Dengan pertumbuhan bottomline, syarikat akan memegang simpanan tunai yang lebih banyak. Pegangan tunai ini boleh digunakan untuk pemberian dividen, pelaburan perniagaan, pembelian semula saham syarikat dan sebagainya.

Carta QR boleh didapati pada bahagian fundamental saham. Contoh:
AXREIT

Satu perkara yang perlu diperhatikan juga ialah penjualan aset akan termasuk dalam bottomline syarikat. Sesebuah syarikat boleh mencatatkan keuntungan yang lebih daripada pendapatan sekiranya jualan aset berlaku, terutamanya melibatkan aset yang besar. Penjualan aset seperti ini disebut sebagai one-off gain. Adakalanya, jualan aset seperti ini membuatkan pelabur terkeliru dengan prestasi sebenar syarikat. Maka, ia adalah sesuatu yang perlu diteliti dalam kajian.

Yang mana lebih penting

Kepentingan topline atau bottomline boleh jadi berbeza mengikut syarikat dan situasi yang dipersiapkan. Ada syarikat yang lebih mementingkan pertumbuhan topline daripada bottomline. Ini lebih biasa dijumpai pada syarikat yang baru dan ingin meluaskan capaian pelanggan.

Syarikat yang mempunyai bottomline yang lebih tinggi akhirnya akan memegang tunai yang lebih banyak. Ini adalah penting terutamanya dalam menghadapi waktu yang mencabar. Namun, syarikat yang bagus sebenarnya akan mempunyai topline dan bottomline yang meningkat. Dan sebenarnya syarikat seperti ini memang banyak di Bursa. Sekiranya anda ingin melabur, modal anda lebih selamat untuk dilaburkan di dalam syarikat-syarikat seperti ini.

Kesimpulan

Secara ringkas, kita boleh melihat pada topline dan bottomline sesebuah syarikat untuk menilai sekilas prestasi jualan dan kewangan. Ia tidaklah memberikan gambaran keseluruhan syarikat yang dapat dinilai dari pelbagai kriteria fundamental yang lain. Namun, ia sudah memadai untuk kajian asas sesebuah syarikat di mana pertumbuhan dalam kriteria ini menunjukkan syarikat ini sedang melakukan sesuatu untuk bertambah maju.


Tropicana - Suntikan Aset Tanah dan Penapakan di Langkawi

Tropicana
 adalah sebuah syarikat pemaju hartanah yang menumpukan jualan hartanah pada golongan berpendapatan pertengahan dan ke atas. Syarikat ini telah pun bermula pada tahun 1979 dan merupakan antara pemaju yang berkembang pesat di Malaysia.

Antara kawasan mercu yang dimajukan Tropicana ialah The Residences, Tropicana Aman dan Tropicana Metropark. Kebanyakan kawasan yang dibangunkan Tropicana berada di Lembah Klang di kawasan penduduk berpendapatan sederhana dan tinggi. Antaranya ialah di Subang Jaya, Petaling Jaya, Kajang dan juga Kuala Lumpur. Di Selatan, mereka membangunkan kawasan Johor Bahru dan di Utara, kawasan di Pulau Pinang.

Selain jualan rumah, mereka juga menjana pendapatan dengan pelaburan hartanah. Antara hartanah ini adalah sekolah antarabangsa yang berprestij iaitu St. Joseph's Institution, GEMS dan Tenby International School. Selain itu, Tropicana Gardens Mall dijangka akan menjadi sebuah kawasan tumpuan di Kota Damansara bila ia dilancarkan nanti.

Prestasi kewangan

Kedudukan kewangan untuk Tropicana secara umumnya adalah kukuh. Syarikat mencatatkan pendapatan dan keuntungan yang sihat buat jangka masa lebih dari 5 tahun. Setakat laporan tahunan terkini 2018, pendapatan dicatatkan pada RM 1.64 bilion dengan keuntungan sebanyak RM 170.0 juta. Laporan 2019 yang belum diaudit pula menunjukkan keuntungan yang lebih tinggi iaitu RM 335.8 juta. Margin keuntungan pula dicatat sekitar 20 - 25% iaitu sebuah paras yang sihat.

Pelancaran terbaru Tropicana Gardens Mall

Tropicana Gardens Mall (TGM) merupakan antara tambahan terbaru dalam pelaburan hartanah bagi syarikat Tropicana. TGM ini merupakan sebuah kompleks bangunan yang meliputi serviced residence, pejabat, SOFO dan juga kompleks membeli belah. Ia juga dilengkapi dengan akses laluan kereta api MRT. Kedudukan TGM di Kota Damansara ini berpotensi menjadi tumpuan 'leisure', tempat makan dan gaya hidup penduduk di sekitar kawasan ini.

Pelaburan terbaru penambahan tanah

Pada suku keempat 2018, Tropicana telah mengambil alih majoriti syarikat kepunyaan Tan Sri Danny Tan yang juga memiliki sebahagian besar saham Tropicana. Pengambil alihan ini bernilai RM 1.94 bilion yang dibayar dalam bentuk pegangan saham, tunai dan hutang. Dengan pengambil alihan ini, Tropicana memegang hak pembinaan ke atas tanah-tanah milikan syarikat dan menambahkan Nilai Pembangunan Kasar atau Gross Development Value (GDV) sebanyak RM 20.5 bilion.

Setakat 31 Disember 2019, potensi pembangunan Tropicana telah meningkat dengan simpanan tanah sebanyak 1792 ekar dan potensi GDV sebanyak RM 61.3 bilion.

Projek usahasama Langkawi dan Pekan Nenas

Selain itu, beberapa projek usahasama juga telah dirancang di Langkawi, Kedah dan Pekan Nenas, Johor. Tropicana belum pernah memasuki pasaran Langkawi, dan ini merupakan satu permulaan untuk menapak di sana. Pekan Nenas pula dilihat berpotensi untuk dijadikan pembinaan hub industri.

Tanah usahasama di Langkawi ini adalah tapak yang sesuai sebagai pusat peranginan. Namun, perancangan tanah sama ada untuk pembinaan hotel, villa, apartmen atau bangunan runcit belum diputuskan. Rancangan pembangunan tanah ini dijangka akan berjalan untuk jangka masa 15 tahun.

Kunci kepentingan Pekan Nenas ni dilihat dari kedudukan Pelabuhan Tanjung Pelepas (PTP) sebagai pelabuhan penting laluan maritim antarabangsa. Pekan Nenas terletak berdekatan dengan PTP dan perancangan usahasama ini adalah untuk menjadikan tanah perusahaan ini sebagai hub industri dan logistik.

Secara keseluruhannya, tanah untuk projek usahasama ini merangkumi 1235.9 ekar. Dua tanah usahasama di Langkawi berjumlah 47.1 ekar mempunyai anggaran GDV sebanyak RM 3.32 bilion manakala dua tanah di Pekan Nenas pula berjumlah 1188.8 ekar dengan anggaran GDV sebanyak RM 1.45 bilion. Ini menjadikan jumlah anggaran projek usahasama di dua kawasan ini bernilai sehingga RM 4.78 bilion.

Kesimpulan

Secara keseluruhannya, Tropicana telah membuat pelbagai tindakan yang memberikan mereka kelebihan di masa yang akan datang. Kita dapat lihat terutamanya dari segi pegangan tanah yang semakin banyak dan potensi pembangunan yang boleh dijalankan. Simpanan tanah sebanyak ini mampu memberi pulangan kepada syarikat untuk 10 hingga 15 tahun.


Tuju Setia - Dana IPO untuk Pembelian Mesin dan Peralatan

Tuju Setia Berhad merupakan sebuah syarikat pemaju hartanah kediaman dan bukan kediaman. Kebanyakan projek mereka bertempat di kawasan Lembah Klang. Butiran IPO Tuju Setia ini adalah seperti di bawah:

Harga IPO:

RM 0.70

Status syariah:

Dinilai syariah oleh SAC

Pasaran:

Main Market

Market Capitalisation:

RM 221.8 juta

Nisbah PE:

13.65 (FYE 2020)

Permohonan ditutup:

5 Mei 2021

Cabutan saham:

7 Mei 2021

Tarikh penyenaraian:

19 Mei 2021

Ini adalah IPO pertama yang akan disenaraikan di Pasaran Utama Bursa Malaysia tahun ini.

Bisnes Tuju Setia

Tuju Setia menjalankan aktiviti pembinaan bangunan kediaman dan bukan kediaman. Dari tahun 2017 hingga 2019, sebahagian besar pendapatan mereka datangnya dari pembinaan bukan kediaman. Dalam laporan terbaru pula, saiz segmen ini adalah sama dengan pembinaan kediaman, sekitar 40% daripada keseluruhan pendapatan. Baki 20% pula disumbangkan oleh kerja rekabentuk dan pembinaan hospital. Pasaran geografi utama mereka adalah di KL dan Selangor.

Sebahagian besar kerja yang mereka jalankan adalah pembinaan bangunan binaan tinggi dengan sumbangan melebihi 80% daripada jumlah pendapatan 2017 hingga 2020. Mereka mereka merupakan kontraktor gred G7 yang berdaftar dengan CIDB, dan B29 untuk kerja pembinaan hospital.

Untuk memahami gred CIDB ini, gred G7 adalah gred teratas yang membolehkan kontraktor membida tender tanpa had nilai projek. B29 adalah pengkhususan kerja untuk pembinaan kerja bangunan kesihatan. Dengan komitmen pendaftaran B29 ini, mungkin kita boleh lihat pelbagai lagi kerja pembinaan hospital dalam masa akan datang untuk Tuju Setia.

Hospital Kajang Kompleks Wanita dan Kanak-kanak. Gambar:
Tuju Setia

Kesan Covid-19 terhadap bisnes

Menurut prospektus, Tuju Setia menyatakan tidak menerima impak dari Covid-19 terhadap perniagaan dan operasi mereka. Apa yang disebut dalam prospektus hanyalah kelewatan dibayar untuk kerja-kerja pembinaan yang berjalan akibat dari aktiviti yang perlahan di kala PKP dan PKPB.

Prestasi kewangan

Tuju Setia menunjukkan pendapatan dan keuntungan yang menaik sejak 2017 hingga 2019. Seperti yang kita tahu, 2020 adalah tahun pandemik, maka kita dapat lihat keputusan kewangan yang terjejas untuk tahun terbaru ini. Namun, tanpa melihat kesan pandemik pun kita dapat lihat margin keuntungan selepas cukai yang agak rendah, dari 2.5% hingga 6.36% pada paras tertinggi. Satu perkara yang bagus ialah margin ini meningkat setiap tahun.

Pendapatan syarikat pembinaan adalah bergantung kepada tahap penyempurnaan projek. Untuk Tuju Setia, lebih banyak kerja-kerja pembinaan yang telah disiapkan pada 2019 berbanding 2018. Pendapatan pada 2020 menurun kerana beberapa projek bukan kediaman telah disiapkan dan industri menghadapi kelembapan. 3 Projek kediaman telah disiapkan sejak September 2019 hingga Oktober 2020, maka pendapatan yang dicatatkan adalah untuk baki kerja yang disiapkan.

Bagi keseluruhan laporan kewangan, segmen bukan kediaman mencatatkan pendapatan yang lebih tinggi berbanding segmen kediaman. Pada 2019, segmen bukan kediaman menyumbangkan 66.14% dari keseluruhan pendapatan dengan jumlah RM 278.86 juta berbanding RM 119.90 juta (28.44%) untuk kediaman. Untuk 2020 pula, segmen kediaman dan bukan kediaman mengecil ke pecahan yang hampir sama, sekitar RM 102 juta dan 103 juta. Pendapatan selebihnya disumbangkan oleh pembinaan hospital (20%) pada RM 49.90 juta yang juga mempunyai margin keuntungan yang lebih baik.

Untuk margin keuntungan kasar, satu-satunya projek dalam segmen reka dan bina iaitu projek pembinaan hospital mencatatkan margin yang tertinggi iaitu 8 - 18%. Ia diikuti dengan segmen bukan kediaman sebanyak 6-9% dan kediaman dengan margin keuntungan 1-8%.

Strategi IPO dan masa depan

Melalui IPO ini, Tuju Setia akan mengumpul dana sebanyak RM 56 juta. Dana ini akan digunakan untuk tujuan tersebut:

Dana

Nilai (Juta)

Peratusan (%)

Perbelanjaan Modal

- Pembelian mesin, peralatan dan perisian BIM

24.0

42.86

- Pembelian tanah dan pembinaan fasiliti stor

8.0

14.28

Modal kerja

19.0

33.93

Perbelanjaan penyenaraian

5.0

8.93

Jumlah

56.0

100.0

Daripada jumlah RM 56 juta dana IPO, RM 32 juta iaitu 57% akan digunakan untuk perbelanjaan modal yang terbahagi kepada pembelian kelengkapan perniagaan dan pembelian tanah.

Menjangkakan syarikat semakin berkembang, Tuju Setia merancang untuk beli mesin pembinaan seperti sistem pembentukan aluminium, kren menara, scaffolding, self-climbing platform dan on-site concrete batching plant. Mereka juga merancang untuk beli perisian BIM system. Kesemua barangan ini akan diperuntukkan dana sebanyak RM 24 juta.

RM 8 juta diperuntukkan untuk pembelian tanah untuk penyimpanan mesin pembinaan. RM 6 juta akan digunakan untuk pembelian tanah itu sendiri, manakala baki RM 2 juta adalah untuk kerja pembinaan. Untuk modal kerja, peruntukan yang berkaitan adalah untuk bayaran bahan binaan dan perkhidmatan subkontraktor yang merupakan kos terbesar untuk jualan (84-88% dari jualan).

Analisis bisnes dan industri Tuju Setia

Untuk memahami prospek untuk Tuju Setia, kita boleh lihat pada industri pembinaan dan hartanah. Memandangkan kebanyakan projek Tuju Setia bertumpukan pada kawasan KL dan Selangor, kita akan berikan lebih tumpuan terhadap geografi ini. Kita juga akan berikan lebih tumpuan terhadap pembinaan dalam kategori pembinaan bangunan, mengetepikan kategori lain seperti kejuruteraan awam dan pembinaan khas.

Prestasi industri pembinaan

GDP sebenar industri pembinaan untuk tahun 2020 telah mencatatkan penurunan sebanyak 19.4%. Pada Q2 2020 pula, kerja-kerja pembinaan bangunan bukan kediaman dan kediaman masing-masing telah menurun sebanyak 23.9% dan 22.9%. Namun, ekonomi Malaysia dijangka kembali pulih dengan pertumbuhan GDP sebanyak 6.5% hingga 7.5% menjelang 2021. Industri pembinaan pula dijangka akan berkembang sebanyak 13.9% pada 2021.

Malaysia secara keseluruhannya mencatatkan kenaikan nilai kerja pembinaan dari 2015 hingga 2019, dan mengalami kejatuhan pada 2020. Namun, ia masih menunjukkan perkembangan berbanding 2015. Trend yang sama dapat diperhatikan untuk geografi KL dan Selangor.

Nilai kerja pembinaan

CAGR (2016-2020)

Malaysia

-1.8%

Wilayah Persekutuan

2.9%

Selangor

2.9%

Tuju Setia juga terlibat dalam pembinaan hospital kerajaan. Dalam Belanjawan 2021, kerajaan telah mengumumkan peruntukan RM 366 juta untuk pembinaan hospital baru.

Prestasi industri hartanah

Secara umumnya, nilai dan jumlah transaksi berkurang dari tahun ke tahun bagi jenis hartanah kediaman dan komersial.

Transaksi hartanah di KL dan Selangor

Kawasan

Jenis Hartanah

CAGR (2016-2020)

Selangor

Kediaman

-2.6%

Selangor

Komersial

-3.9%

Kuala Lumpur

Kediaman

-1.5%

Kuala Lumpur

Komersial

-0.9%

Bekalan akan datang

Secara ringkas, bekalan bangunan kediaman di Selangor sahaja yang mencatatkan penurunan dari tahun ke tahun. Untuk bangunan komersial pula, bekalan masih meningkat dari tahun ke tahun di Selangor. Di Kuala Lumpur pula, bekalan bangunan kediaman dan komersial meningkat dari tahun 2015 hingga 2020.

Bekalan bangunan masa hadapan

Kawasan

Jenis Hartanah

CAGR (2016-2020)

Selangor

Kediaman

-2.3

Selangor

Komersial

6.8%

Kuala Lumpur

Kediaman

9.2%

Kuala Lumpur

Komersial

10.4%

Persaingan

Kontraktor Gred 7 merupakan satu gred tertinggi untuk kontraktor yang berdaftar dengan CIDB. Namun, bilangan syarikat berdaftar G7 ini bukanlah sedikit. Berdasarkan laporan Vital Factor, sebanyak 2446 dan 2311 syarikat G7 masing-masing yang berdaftar di Kuala Lumpur dan Selangor. Persaingan untuk kerja pembinaan hospital (B29) adalah lebih sedikit dengan jumlah 911 kontraktor, di mana 563 buah syarikat adalah Gred 7.

Di bawah ini adalah syarikat yang tersenarai awam dalam industri yang sama dengan Tuju Setia.

Syarikat

Market Cap (RM Juta)

GP Margin

Nisbah PE

KERJAYA

1,662

16.6

18.3

GDB

546

11.6

21.3

NADIBHD

244

7.8

19.5

Tuju Setia

222

9.1

13.7

TCS

185

17.2

11.4

INTA

165

9.5

20.4

Tuju Setia adalah syarikat yang agak kecil dalam industri pembinaan dengan permodalan pasaran bersaiz RM 221.8 juta. Berdasarkan laporan kewangan 2020, syarikat dinilai pada nisbah PE 13.7, lebih rendah dari 21.5 untuk nisbah PE median
sektor pembinaan
. Secara teori, dana ini membolehkan ruang pertumbuhan yang lebih baik dalam masa akan datang, tertakluk kepada keberkesanan penggunaan dana dan pengurusan.

Perbincangan

Skor iSaham: 3/4

Tuju Setia menunjukkan prestasi kewangan yang baik sebelum dunia dilanda wabak Covid-19. Namun, syarikat menunjukkan margin keuntungan yang rendah. Kita dapat lihat syarikat cuba untuk meningkatkan margin ini dengan mempelbagaikan kerja dalam bidang reka dan bina hospital. Pun begitu, saiz pasaran untuk segmen ini adalah kecil terutamanya jika melihat penglibatan syarikat setakat ini dalam sektor awam.

Melalui IPO ini, sebahagian dana akan digunakan untuk membeli mesin dan peralatan untuk kerja pembinaan. Pembelian ini dirancang untuk menampung perkembangan yang dijangka untuk masa hadapan, dan juga untuk mengurangkan kos buruh dan percepatkan kerja pembinaan. Aspek ini menunjukkan tanda yang positif. Pun begitu, syarikat perlu membuktikan keberkesanan perancangan mereka apabila tersenarai nanti.


Ukuran Analisis Indikator MACD

MACD
 merupakan singkatan kepada nama
Moving Average Convergence Divergence
. Ia digunakan untuk menentukan pergerakan serta momentum harga dan melalui
trend

short term
. Indikator ini antara salah satu analisis teknikal cukup popular dalam dunia pelaburan.
MACD
 banyak digunapakai oleh para pelabur di dunia sebagai penunjuk pergerakan sesuatu saham.

Pengasas Analisis MACD

Gambar:
Signalert

Indikator MACD mula diperkenalkan oleh Gerald Appel pada tahun 1979. Tahun demi tahun indikator ini mula digunapakai secara meluas oleh para pelabur. Beliau juga menghasilkan 17 buku pelaburan, antaranya
"Investment Book of the Year", "Technical Analysis: Power Tools for Active Investor
" dan lain-lain. Sepanjang penglibatan dalam dunia pelaburan, beliau telah menubuhkan dan menguruskan wang pelanggan selama 35 tahun sebelum bersara pada tahun 2012. Beliau merupakan CEO kepada Appel Asset Management dan pemilik Signalert Asset Management.

Kaedah penggunaan MACD

Formula

Indikator MACD terhasil daripada perbezaan antara EMA iaitu
Exponential Moving Average
 12 dan EMA 26 hari. EMA merupakan salah satu jenis indikator
moving average
yang menggunakan paras harga terbaru bertujuan menghasilkan purata pergerakan harga.

Jika dilihat indikator MACD terhasil dengan melibatkan tiga faktor utama seperti:

Garisan MACD - garisan berwarna biru perbezaan antara EMA 12 dan EMA 26

Garisan Signal - garisan berwarna merah yang terhasil melalui EMA 9 hari garisan MACD.

Histogram - ia menunjukkan perbezaan antara garisan MACD dan garisan Signal

Penentuan Oscillator

Penilaian oscillator merupakan kaedah analisis teknikal yang digunapakai untuk mengenalpasti saham yang overbought dan oversold. Overbought bermaksud situasi di mana sesebuah saham mengalami pembelian secara berterusan dalam jangka masa pendek pada harga saham melebihi nilai sebenar.

Oversold pula adalah penjualan sesebuah saham secara berterusan sehingga menyebabkan kejatuhan harga saham melebihi nilai sebenar. Apabila ia mengalaminya fasa pembetulan, saham ini dijangka akan kembali kepada nilai sebenar.

Garisan MACD bersilang

Apabila garisan signal dan garisan MACD bersilang, ia memberi petunjuk kepada pelabur sama ada perlu menjual atau membeli saham tersebut. Berdasarkan gambar rajah di bawah, kita dapat melihat 2 simbol bulatan berwarna merah dan hitam.

Bulatan merah menunjukkan persilangan garisan MACD berwarna biru bersilang ke bawah dengan garisan signal. Persilangan ini menunjukkan momentum penjualan dan penurunan harga.

Sebaliknya apabila garisan MACD berlakunya pergerakan ke atas, ia menunjukkan isyarat terdapat momentum peningkatan dan pembelian saham sesebuah syarikat. Peningkatan ini dapat dilihat melalui bulatan hitam di gambar rajah.

Pengenalpastian Trend

MACD divergence merupakan satu kaedah yang berlaku apabila pergerakan tinggi dan rendah harga saham, tidak sama atau selari dengan tinggi dan rendah pergerakan garisan MACD. Terdapat dua jenis divergence iaitu bullish dan bearish. Divergence ini juga digunakan untuk menentukan pergerakan saham sama ada "
up trend"
 ataupun "
down trend
".

Bullish Divergence

Bullish divergence merupakan satu situasi apabila harga saham sesebuah syarikat berada di
lower low
 berbanding paras rendah sebelumnya. Apabila b
ullish
 dikesan,
MACD
 pula menunjukkan oscillator berada di
higher low
berbanding paras terendah sebelumnya.
Higher low
di garisan
MACD
memberikan jangkaan bahawa akan berlakunya momentum pergerakan harga dan perubahan trend (uptrend).

Gambar: Investopedia

Bearish Divergence

Bearish divergence pula merupakan satu situasi apabila harga saham berada di higher high berbanding paras tinggi sebelumnya. Apabila bearish dikesan, MACD pula menunjukkan oscillator berada di
lower high
berbanding paras tertinggi sebelumnya. Paras terendah di garisan MACD memberikan jangkaan bahawa akan berlakunya pergerakan penurunan harga dan perubahan trend (down trend).

Gambar: Investopedia

Kesimpulan

Kesimpulannya, dalam dunia pelaburan saham kita terdedah dengan pelbagai risiko. Walaupun teknik MACD banyak digunapakai oleh para pelabur disebabkan strategi untuk menganalisis pergerakan saham. Namun,sebagai seorang pelabur yang bijak perlulah mengambil langkah berjaga-jaga serta mempunyai pelan tindakan seperti cut loss dan lain-lain sekiranya teknik ni tidak menjadi. Setiap teknik dan analisis yang dijalankan hanyalah sebagai bantuan dan strategi sebelum memulakan sesuatu pelaburan.

Rujukan

Investopedia

CFI


UMediC - Meningkatkan Kapasiti Pengeluaran dengan Dana IPO

UMediC Group Berhad (UMC) adalah sebuah syarikat yang terlibat dalam pemasaran dan pengedaran pelbagai peranti perubatan berjenama dan bahan guna habis.

Harga IPO:

RM 0.32

Status syariah:

Tidak dimaklumkan

Pasaran:

ACE

Permodalan pasaran:

RM 119.651 juta

Nisbah PE:

23.53

Permohonan ditutup:

13 Julai 2022

Cabutan saham:

18 Julai 2022

Tarikh penyenaraian:

26 Julai 2022

Bisnes UMC

UMediC Group Berhad telah diperbadankan menjadi sebuah syarikat awam berhad pada 7 Oktober 2021 bagi memudahkan penyenaraian saham syarikat di Pasaran ACE, Bursa Malaysia.

UMC merupakan sebuah syarikat yang terlibat dalam pemasaran dan pengedaran pelbagai alat perubatan berjenama dan bahan guna habis. Syarikat ini juga menawarkan khidmat selepas jualan untuk kesemua produk mereka. Selain itu, UMC juga terlibat dalam pembangunan, pembuatan dan pemasaran bahan guna perubatan mereka.

Model perniagaan syarikat UMC adalah seperti berikut:

Model perniagaan syarikat UMC

Majoriti pendapatan syarikat diperoleh dari pemasaran dan pengedaran peralatan kesihatan dari pelbagai syarikat antarabangsa, antaranya ialah Phillips dan Mindray. Selain itu, UMC juga terlibat dalam pembuatan produk guna habis iaitu penapis pra-isi, Hydro-X.

Produk syarikat ini dipasarkan kepada pusat kesihatan awam dan swasta, termasuk kepada perniagaan yang tidak berasaskan kesihatan. Pasaran domestik adalah pasaran utama bagi UMC, dengan sumbangan sebanyak 83.71% daripada keseluruhan pendapatan tahun kewangan 2021, dan 88.29% daripada keseluruhan pendapatan tahun kewangan 2022. Baki pendapatan syarikat pula diperoleh daripada pasaran global.

Kesan COVID-19 terhadap bisnes

Disebabkan sifat perniagaan UMC yang berasaskan perkhidmatan kesihatan, ia dibenarkan untuk meneruskan operasi sewaktu tempoh Perintah Kawalan Pergerakan (PKP) selepas mendapat kelulusan daripada pihak MITI, tertakluk kepada prosedur operasi standard COVID-19 yang telah ditetapkan. Selain daripada itu, dari segi operasi, tidak ada gangguan perniagaan telah berlaku sepanjang tempoh pandemik ini.

Namun begitu, terdapat sedikit gangguan bekalan terhadap peralatan perubatan daripada pembekal pada pertengahan tahun 2020 akibat penutupan sempadan. Penyekatan sempadan ini telah mengakibatkan penangguhan penghantaran kepada pelanggan sehingga mencecah 2 minggu. Tambahan lagi, gangguan bekalan farmaseutikal, perubatan kritikal dan produk-produk berkaitan secara global juga turut menyumbang kepada kelewatan penghantaran peralatan kesihatan.

Di bahagian pembuatan pula, operasi pembekal-pembekal syarikat turut digantung sewaktu fasa pertama PKP dan PKPP. Namun, tiada gangguan bahan mentah berlaku kerana UMC mempunyai inventori yang mencukupi bagi memenuhi permintaan.

Oleh kerana UMC merupakan sebuah syarikat yang berasaskan perubatan dan kesihatan, ia dianggap sebagai khidmat penting sewaktu pandemik COVID-19. Tambahan lagi, penjualan peralatan kesihatan UMC meningkat akibat permintaan yang tinggi.

Prestasi kewangan

UMC menunjukkan pendapatan yang menaik dari tahun kewangan 2019 sehingga tahun kewangan 2022. Pendapatan mereka meningkat sebanyak 44% iaitu daripada RM 16.422 juta pada tahun 2019, menjadi RM 23.676 juta pada tahun 2020. Hal ini disebabkan oleh permintaan yang tinggi terhadap peralatan kesihatan sejak bermulanya pandemik COVID-19.

Kenaikan pendapatan kemudian diteruskan lagi pada tahun kewangan 2020 sehingga ke tahun kewangan 2021 dengan peningkatan sebanyak RM 10.44 juta menjadi RM 34.116 juta.

UMediC Group Berhad melalui anak-anak syarikatnya, terlibat di dalam pemasaran dan pengedaran peralatan perubatan pelbagai jenama, bekalan perubatan guna habis dan juga perkhidmatan selepas jualan bagi kesemua produknya.

Pendapatan syarikat UMC dibahagikan mengikut dua (2) segmen, iaitu:

Pemasaran dan pembekalan, termasuk khidmat selepas jualan

Membina, membuat dan memasarkan peralatan perubatan

Jika dilihat pada rajah di atas, majoriti pendapatan adalah dari segmen pemasaran dan pengedaran, manakala segmen pembuatan menyumbang hanya lebih kurang 11% ke 22% daripada hasil pendapatan syarikat.

Pendapatan bagi segmen pemasaran dan pengedaran mengalami peningkatan setiap tahun, termasuk untuk tempoh kewangan 2022 (sehingga 31 Januari 2022). Segmen pembuatan juga menunjukkan peningkatan yang positif, namun terdapat sedikit penurunan pada tempoh kewangan 2022.

Strategi IPO pada masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (juta)

Peratusan (%)

Pembinaan kilang dan menyediakan pejabat baru bagi tujuan pemasaran dan pengedaran

10.3

33.11

Pembayaran balik pinjaman bank

9

28.93

Modal kerja

8.63

27.84

Perbelanjaan penyenaraian

3.15

10.12

Jumlah

31.112

100.00

Majoriti dana yang dikutip daripada penyenaraian IPO akan digunakan untuk membina kilang dan juga pejabat pemasaran dan pengedaran baru. Kilang ini akan digunakan untuk membuat dan memasang produk-produk baru, dan pada masa yang sama akan digunakan sebagai pusat penyimpanan bagi produk yang bakal diedarkan, termasuk penyimpanan bahan mentah dan barang siap. Pejabat baru untuk pemasaran dan pengedaran yang akan bertempat di Kuala Lumpur dan Johor Bahru pula akan digunakan sebagai bilik pameran dan pusat khidmat pelanggan.

Sebanyak 28.93% dana IPO akan digunakan untuk pembayaran balik pinjaman bank. Pembayaran balik ini dijangka akan dapat menjimatkan kos faedah sehingga RM 0.31 juta setahun.

Modal kerja syarikat dijangka akan meningkat sejajar dengan pengembangan perniagaan. Oleh itu, sebanyak RM 8.63 juta daripada dana akan digunakan untuk membiayai pembelian produk pengedaran tambahan. Baki dana sebanyak 10.12% pula akan digunakan untuk pembelanjaan penyenaraian.

Analisis bisnes dan industri UMC

Menurut laporan Protege Associates, UMC terlibat dalam pemasaran dan pengedaran peralatan perubatan pelbagai jenama, bahan guna habis dan juga khidmat selepas jualan bagi kesemua produk mereka. Selain itu, UMC juga terlibat dalam pembinaan, pembuatan dan pemasaran produk perubatan guna habis.

Produk syarikat ini kebanyakkan dijual kepada hospital swasta, kerajaan, pusat-pusat kesihatan yang lain, termasuk kepada perniagaan yang tidak berasaskan kesihatan.

Industri kesihatan

Industri kesihatan merangkumi bidang perundingan, diagnosis, rawatan dan perubatan bagi pelbagai penyakit. Khidmat ini diberikan oleh petugas-petugas kesihatan seperti doktor dan jururawat. Sistem penjagaan kesihatan di Malaysia dibahagikan kepada dua, iaitu awam dan swasta.

Jumlah perbelanjaan penjagaan kesihatan di Malaysia telah menunjukkan peningkatan semenjak dari tahun 2016 hingga 2020 dengan kadar pertumbuhan tahunan kompaun (CAGR) sebanyak 6.7%. Selain itu, pembinaan hospital baru serta nisbah katil juga turut meningkat. Oleh itu, ia dapat memberi peluang untuk pembinaan berterusan bagi industri kesihatan di Malaysia.

Jumlah pembelanjaan kesihatan di Malaysia.

Industri peralatan perubatan

Peralatan perubatan adalah sebarang peralatan seperti radas, mesin, dan perkakas yang dapat membantu prosedur perubatan seperti diagnosis, merawat, dan konsultasi.

Malaysia merupakan hub pembuatan untuk peralatan perubatan, termasuk menjadi penempatan bagi syarikat luar seperti B. Braun dan Abbot Medical. Terdapat lima kategori peralatan perubatan di Malaysia, iaitu:

Produk guna habis

Alat pembedahan

Terapeutik

Peralatan diagnostik

Peralatan lain seperti perabot hospital

Produk yang diedarkan UMC tergolong di dalam peralatan diagnostik, seperti monitor dan mesin ultrasound. Manakala produk yang dibuat oleh UMC pula adalah seperti pelembap pra-isi dan nebulizer pra-isi.

Prestasi industri

Pandemik COVID-19 yang melanda dunia telah memberi impak positif terhadap penumbuhan industri. Sebanyak RM 7.7 bilion pelaburan industri telah direkodkan bagi tahun 2021, iaitu kenaikan daripada RM 6.1 bilion pada tahun 2020 dan RM 4 bilion pada tahun 2019.

Nilai eksport peralatan kesihatan di Malaysia.

Peralatan kesihatan yang dibina di Malaysia memenuhi permintaan tempatan dan global. Hasil eksport peralatan kesihatan Malaysia meningkat sebanyak 25.5% daripada RM 23.9 bilion pada tahun 2019 kepada RM 30 bilion pada tahun 2020.

Sejarah dan ramalan pertumbuhan industri.

Merujuk kepada rajah di atas, industri peralatan kesihatan mengalami kenaikan pada tahun 2019 dan 2020 oleh kerana permintaan yang tinggi sewaktu pandemik COVID-19 berlaku. Pandemik COVID-19 ini telah menunjukkan kepentingan mempunyai peralatan kesihatan yang dapat membantu dalam memudahkan rawatan atau pencegahan penyakit.

Dengan bantuan serta sokongan dari pihak kerajaan, industri kesihatan di Malaysia dijangka akan dapat mengekalkan pertumbuhan.

Persaingan

Bagi tujuan pembandingan, Protege Associates telah memilih beberapa syarikat yang menjalankan perniagaan yang serupa dengan UMC. Syarikat-syarikat ini haruslah menetapi kriteria seperti berikut:

Melakukan aktiviti pemasaran, pengedaran dan pembuatan peralatan kesihatan

Pendapatan minima bernilai RM 15 juta sehingga RM 45 juta direkodkan dalam laporan kewangan terkini mereka

Antara pesaing UMC yang menepati kriteria-kriteria di atas adalah seperti berikut:

Perbandingan di antara UMC dan pemain industri lain di Malaysia.

Perbincangan

Secara keseluruhan, UMC menunjukkan penumbuhan yang memberangsangkan dari segi pendapatan dan keuntungan sepanjang tahun 2019 sehingga 2021. Peningkatan ini didorong oleh permintaan yang tinggi terhadap peralatan kesihatan semenjak wabak COVID-19 melanda.

Majoriti dana IPO akan digunakan untuk tujuan mengembangkan perniagaan. Langkah ini merupakan langkah yang positif bagi syarikat dalam meningkatkan pendapatan. Namun, syarikat berkemungkinan menghadapi risiko sekiranya permintaan berkurangan. Seandainya syarikat ini mampu menangkap penumbuhan industri dengan baik, ia berpotensi untuk melangkah lebih jauh. Oleh itu, UMC perlu membuktikan bahawa kemampuan mereka untuk berkembang apabila disenaraikan di Pasaran ACE Bursa Malaysia tak lama lagi.


Unitrade: Meningkatkan Pengembangan Perniagaan Syarikat

Unitrade Industries Berhad
 adalah sebuah syarikat yang terlibat dengan perniagaan pemborongan dan pengedaran pelbagai jenis bahan binaan. Butiran IPO adalah seperti berikut:

Harga IPO:

RM 0.32

Status syariah:

Dinilai patuh syariah oleh
Elzar Shariah

Pasaran:

ACE

Permodalan pasaran:

RM 500 juta

Nisbah PE:

11.9

Permohonan ditutup:

30 Mei 2022

Cabutan saham:

2 Jun 2022

Tarikh penyenaraian:

14 Jun 2022

Bisnes Unitrade Industries Berhad

Unitrade Industries Berhad, melalui anak syarikatnya terlibat dalam pemborongan dan pengedaran pelbagai jenis bahan binaan untuk kerja-kerja pembinaan seperti paip, injap, kelengkapan dan aksesori untuk kerja-kerja
Mechanical & Electrical
 (M&E). Selain itu, Unitrade juga terlibat dengan pembuatan dan penjualan paip pra-penebat, dan penyewaan peralatan sokongan struktur sementara.

Berikut adalah sebahagian barangan dan bahan binaan yang ditawarkan oleh syarikat tersebut:

Rajah di bawah merupakan model perniagaan Unitrade Industries Berhad:

Secara ringkasnya, perniagaan mereka terutamanya adalah
wholesale dan distribution
 pelbagai bahan binaan, bermaksud syarikat ini tidak membuat barang-barang tersebut tetapi membeli secara borong dan
supply
 kepada pelanggannya. Pelanggan mereka pula datang daripada pelbagai industri iaitu kontraktor bangunan, kontraktor M&E, pengeluar produk keluli hiliran, peruncit perkakas dan sebagainya.

Kesan COVID-19 terhadap bisnes

Perniagaan dan operasi syarikat Unitrade Industries Berhad menghadapi gangguan sementara disebabkan oleh wabak COVID-19 yang melanda dan pelaksanaan fasa PKP sejak 18 Mac 2020 lalu. Tempoh penutupan memberikan kesan kepada operasi syarikat dan anak syarikatnya.

Justeru, syarikat Unitrade merekodkan pendapatan yang lebih rendah pada FYE 2021 disebabkan oleh tempoh penutupan tersebut, di mana prestasi jualan mereka lebih rendah direkodkan semasa PKP pertama. Keuntungan juga berkurang dalam tempoh tersebut. Walau bagaimanapun, prestasi kewangan syarikat untuk FYE 2021 dan FPE 2022 tidak terjejas secara ketara yang disebabkan oleh kelewatan dalam penghantaran produk syarikat kepada pelanggan mereka, kerana pesanan yang tertangguh akhirnya dipenuhi.

Prestasi kewangan

Pendapatan syarikat Unitrade Industries Berhad diperolehi daripada pemborongan dan pengedaran pelbagai jenis bahan binaaan, pembuatan dan penjualan paip pra-penebat, dan penyewaan peralatan sokongan struktur sementara.

Unitrade mengalami kenaikan pendapatan semenjak FYE2019, iaitu dari RM 1.05 bilion menjadi RM 1.08 bilion pada FYE 2020. Kenaikan ini didorong oleh segmen pemborongan dan pengedaran bahan binaan untuk kerja-kerja binaan terutamanya dalam kegunaakn projek infrastruktur untuk Lebuhraya Sungai Besi - Ulu Kelang, Lebuhraya Damansara -Shah Alam dan Jambatan Sungai Pulai dan sebagainya. Kenaikan ini terbantut sedikit pada FYE 2021, dimana syarikat mengalami penurunan dalam pendapatan sebanyak RM 52.59 juta bersamaan 4.88%, menjadikan jumlah pendapatan pada tahun tersebut sebanyak RM 1.03 bilion.

Namun, terdapat kenaikan pendapatan sebanyak 33.22% bagi FPE 2022 (RM 756.38 juta) berbanding FPE 2020 (RM 567.77 juta). Kenaikan ini terutamanya disumbangkan oleh peningkatan dalam harga besi yang mempengaruhi peningkatan harga jualan barangan syarikat.

Prestasi kewangan syarikat

Pendapatan Unitrade dibahagikan melalui 3 segmen, iaitu pemborongan dan pengedaran pelbagai jenis bahan binaaan, pembuatan dan penjualan paip pra-penebat, dan penyewaan peralatan sokongan struktur sementara.

Pada FYE 2020, pendapatan syarikat untuk ketiga-tiga segmen ini meningkat berbanding FYE 2019. Manakala, untuk FYE 2021, pendapatan untuk semua segmen perniagaan Unitrade Industries Berhad mengalami sedikit penurunan.

Prestasi kewangan mengikut segmen

Namun, secara keseluruhannya, segmen pemborongan dan pengedaran bahan binaan adalah penyumbang utama kepada pendapatan syarikat Unitrade Industries Berhad iaitu sebanyak 96% disumbangkan kepada pendapatan syarikat itu.

Strategi IPO dan masa depan

Dana yang diterima dari penyenaraian IPO iaitu sebanyak RM 100 juta akan digunakan untuk tujuan seperti berikut:

Dana

Nilai (Juta)

Peratusan (%)

Modal kerja

50.5

50.5

Pembayaran balik pinjaman bank

39.8

39.8

Modal untuk pusat fabrikasi paip

5.0

5.0

Perbelanjaan penyenaraian

4.7

4.7

Jumlah

100.0

100.0

Jika dilihat dari jadual di atas, dapat disimpulkan bahawa kebanyakan dana yang diperolehi dari penyenaraian IPO ini akan digunakan untuk mengembangkan perniagaan syarikat. Majoriti dana sebanyak RM 50.5 juta akan diperuntukkan untuk mebiayai modal kerja syarikat. Selain itu, 39.8% daripada dana tersebut akan digunakan untuk pembayaran balik pinjaman bank. Manakala 5% daripada dana IPO itu akan digunakan sebagai modal untuk pusat fabrikasi paip. Baki selebihnya pula akan digunakan untuk perbelanjaan penyenaraian.

Analisis bisnes dan industri Unitrade

Mengikut laporan IMR, Unitrade terlibat terutamanya dalam industri bahan binaan iaitu khususnya pemborongan dan pengedaran pelbagai jenis bahan binaan untuk kerja-kerja pembinaan.

Industri bahan binaan

Bahan binaan merujuk kepada bahan yang digunakan dalam aktiviti pembinaan yang merangkumi pembinaan, pemasangan, pembaharuan,
renovation
 dan sebagainya. Bahan binaan ini termasuk bahan binaan perkilangan yang diperbuat daripada logam, kayu, simen/konkrit, plastik, sintetik dan lain-lain.

Industri bahan binaan boleh dibahagikan dengan pelbagai bentuk, salah satunya dalah seperti berikut:

Sumber: Prospektus

Jika dilihat, bahan binaan ini boleh dibahagikan kepada dua kerja iaitu kerja M&E dan kerja sivil (
civil works
). Syarikat Unitrade Industries Berhad terlibat dengan kedua-dua kerja ini iaitu dengan menjual bahan binaan seperti
pipes
,
valves
,
fittings
,
sanitary wares
,
cement
,
door and windows
 dan sebagainya.

Prestasi industri

Saiz industri bahan binaan di Malaysia diwakili dengan
apparent consumption
 bahan binaan di Malaysia.
Apparent consumption
 bahan binaan di Malaysia meningkat daripada RM 97.76 bilion pada 2018 kepada RM 102.68 bilion pada 2019 tetapi menurun pada tahun 2020 dan 2021. Penurunan ini akibat
slowdown
 aktiviti pembinaan yang disebabkan oleh COVID-19 yang menyebabkan penutupan sementara aktiviti ekonomi.

Apparent consumption
 bahan binaan di Malaysia. Sumber: Prospektus

Nilai jualan pembuatan untuk bahan binaan telah meningkat pada 2019 hingga 2021 daripada RM 82.19 bilion pada CAGR sebanyak 2.14%. Selanjutnya, nilai import bahan binaan juga meningkat daripada RM 80.88 bilion pada 2018 kepada RM 91.03 bilion pada 2021 dengan CAGR 4.02%. Dalam tempoh yang sama, nilai eksport bahan binaan telah meningkat daripada RM 65.31 bilion kepada RM93.20 bilion pada CAGR 12.58%

Sumber: Prospektus

Persaingan

Berdasarkan prospektus, persaingan Unitrade di dalam industri dipilih berdasarkan kriteria seperti dibawah:

Syarikat yang terdiri daripada pemborong, peniaga, pengimport yang membawa dan memasarkan pelbagai jenis bahan binaan daripada jenama dan bahan yang berbeza (contohnya, keluli, konkrit, kayu, seramik dan plastik).

Syarikat-syarikat yang terlibat dalam pembuatan bahan binaan dan penyewaan peralatan sokongan struktur sementara.

Syarikat yang mencatatkan pendapatan lebih RM300 juta berdasarkan tahun kewangan terkini.

Antara pesaing Unitrade yang menepati kriteria-kriteria di atas adalah seperti berikut:

Pesaing yang terlibat dalam industri yang sama dengan Unitrade

Pesaing yang terlibat dalam industri yang sama dengan Unitrade

Perbincangan

Kesimpulannya, bahan binaan digunakan sepanjang kitaran hayat mana-mana struktur seperti bangunan dan infrastruktur. Pada 2021, saiz industri bahan binaan di Malaysia direkodkan pada RM 85.41 bilion. Pendapatan syarikat bagi tahun berakhir 31 Mac 2021, telah direkodkan pada RM 1.03 bilion bersamaan
market share
 sebanyak 1.21% di Malaysia.

Jika diperhatikan, walaupun syarikat ini hanya terlibat dengan pemborongan dan pengedaran bahan binaan, mereka menunjukkan pendapatan yang agak memberangsangkan. Pendapatan syarikat meningkat dari 2019 hingga 2020.

Melalui penyenaraian IPO ini, Unitrade menunjukkan jumlah besar dana akan dimanfaatkan sebagai modal kerja dimana untuk mengembangkan lagi perniagaan syarikat. Perancangan syarikat ini adalah satu langkah yang positif dalam usaha meningkatkan pendapatan dan keuntungan syarikat. Walaubagaimanapun, syarikat perlu membuktikan keberkesanan perancangan mereka apabila disenaraikan di Bursa Malaysia bulan hadapan.


Upstream, Midstream dan Downstream Dalam Bidang Minyak dan Gas

Istilah upstream, midstream dan downstream kebiasaannya didengari ketika kita berbicara tentang industri minyak dan gas (oil & gas). Istilah ini sebenarnya bukanlah eksklusif kepada bidang ini sahaja. Ia juga disebut dalam bidang penanaman terutamanya minyak sawit dan getah, dan juga bidang industri kimia. Ia adalah suatu istilah umum yang digunakan untuk menerangkan aktiviti yang terlibat dalam pemprosesan sesuatu bahan mentah.

Gambar: Zukiman Mohamad

Upstream

Proses upstream merujuk kepada aktiviti yang berkaitan dengan penerokaan dan pengeluaran bahan mentah. Dalam bidang oil & gas, kita boleh lihat pada aktiviti penerokaan bawah laut untuk mencari kawasan minyak di dalam bumi. Ia diikuti dengan drilling, dan seterusnya pengeluaran minyak. Proses ini melibatkan kepakaran teknikal yang tinggi dan penggunaan teknologi yang canggih.

Selain proses yang disebut di atas, terdapat juga aktiviti yang tak langsung dengan bahan mentah. Antara contoh aktiviti ini adalah pembinaan pelantar minyak, bekalan besi untuk proses drilling dan pengeluaran, aktiviti sokongan dan penyelenggaraan, dan juga fabrikasi untuk peralatan.

Di Malaysia, kebanyakan projek yang berkaitan dengan upstream akan dijalankan dengan Petronas yang dimiliki oleh kerajaan. Sumber minyak di Malaysia adalah milik negara, dan syarikat yang ingin memperoleh sumber ini hanya berbuat demikian selepas menandatangani kontrak dengan Petronas. Kontrak perkongsian pengeluaran (PSC) atau kontrak perkongsian risiko (RSC) ini dapat melindungi sumber minyak sebagai milik negara, dan juga menggalakkan syarikat untuk mengusahakan pengeluaran minyak mentah di Malaysia.

Gambar: Petronas

Selepas syarikat pengeluar menandatangani kontrak ini, barulah mereka boleh memperoleh sumber minyak di Malaysia. Mereka juga boleh melantik pihak ketiga sebagai kontraktor untuk aktiviti-aktiviti upstream yang disebut tadi.

Antara pemain-pemain upstream di Malaysia adalah:

Sapura Energy Berhad

Veleso Energy Berhad

Dayang Enterprise Holdings Berhad

Downstream

Aktiviti utama downstream dalam bidang minyak dan gas adalah proses penapisan sumber ini kepada barangan siap. Peringkat downstream adalah yang terdekat dengan pengguna barangan ini. Selain penapisan minyak, aktiviti jualan dan pengedaran juga termasuk dalam peringkat downstream ini.

Gambar: Petronas

Syarikat yang terlibat dalam proses penapisan dah tentu memerlukan sebuah loji penapisan, namun tak semestinya mempunyai stesen minyak mereka sendiri. Aktiviti penapisan ini memerlukan fasiliti yang sangat rumit dan memerlukan tahap keselamatan yang sangat tinggi.

Antara pemain downstream di Malaysia adalah

Petronas Dagangan Berhad

Petron Malaysia Refining & Marketing Berhad

Hengyuan Refining Company Berhad

Midstream

Aktiviti midstream adalah proses yang berada di antara upstream dan downstream. Kebiasaannya dikaitkan dengan logistik yang diperlukan selepas habis proses upstream untuk ke downstream yang termasuk simpanan, pengangkutan dan pengedaran melalui laluan paip.

Antara pemain midstream di Malaysia adalah:

Petronas Gas Berhad

Gas Malaysia Berhad

MISC Berhad

Proses Bersepadu

Kebanyakan syarikat mampu menjadikan aktiviti mereka bersepadu dan boleh menjalankan aktiviti upstream ke midstream, midstream ke downstream atau upstream ke downstream.

Gambar: Dialog

Antara syarikat yang menjalankan proses yang bersepadu adalah:

Dialog Group Berhad

Serba Dinamik Holdings Berhad

Yinson Holdings Berhad


Widad Group - Penjaga Istana Negara

Beberapa bulan yang lalu, kerajaan ada menyatakan hasrat mereka untuk menjual lebuh raya paling utama di Malaysia iaitu PLUS. Hasrat ini disambut oleh pelbagai syarikat yang antaranya adalah Widad Business Group (WBG) dengan bidaan tertinggi.

Gambar: UEM

Sebenarnya anggapan bahawa Widad Group merupakan pembina lebuh raya PLUS adalah kurang tepat. Widad Business Group yang membida lebuh raya PLUS adalah kumpulan syarikat yang lebih besar dan beroperasi dalam pelbagai sektor dalam industri. Antara industri yang diceburi WBG adalah pembinaan, IFM dan
rail
 melalui
Widad Group Berhad
, sektor teknologi dengan pegangan dalam
Dataprep
, dan Wardah Group dalam bidang kesihatan dan rawatan.

Maka pengumuman yang dibuat oleh WBG sedikit sebanyak memberikan spotlight kepada Widad Group. Syarikat ini sebenarnya mempunyai rekod yang baik dan juga boleh mendapat manfaat daripada pegangan PLUS oleh WBG sekiranya pengambil alihan  tersebut menjadi kenyataan.

Selepas sahaja dari pengumuman tersebut, kita dapat tengok saham syarikat Widad dengan entah dari mana datangnya, menjadi begitu hangat. Saham ini yang didagang dari 22 sen pada awal bulan September 2019 menunjukkan penerbangan sehingga 52 sen pada penghujung November. Ini bersamaan dengan 136% peningkatan harga saham dalam masa tiga bulan.

Persoalannya sekarang, siapakan Widad Group ini? Bagaimana saham syarikat ini boleh naik dengan mendadak?

Widad Group Berhad

Syarikat Widad Group Berhad bermula dengan usaha Tan Sri Ikmal Opat Abdullah dalam bisnes pembinaan di Kedah. Syarikat ini ditubuhkan pada tahun 2001, dan bermula dengan pembinaan jalan, tangki air dan pembentungan. Portfolio yang bagus dan projek yang dijayakan membolehkan Widad mendapatkan lagi kontrak dari agensi kerajaan, antaranya pembinaan sekolah awam, jambatan dan kompleks UTC.

Pada tahun 2011, Widad mula pelbagaikan portfolio ke dalam sektor Integrated Facility Management (IFM) melalui kontrak dengan JKR untuk Istana Negara dan seterusnya, JB Sentral. Pada hari ini, aktiviti IFM menjadi kegiatan utama Widad Group. Perkhidmatan untuk Istana Negara dalam portfolio juga dapat meningkatkan kredibiliti mereka dalam sektor ini. Pengurusan fasiliti untuk Istana Negara ini juga dapat memberikan mereka nilai kontrak yang besar untuk jangka masa yang agak panjang.

Gambar: Widad Group

Kejayaan Widad dalam aktiviti yang dijalankan menobatkan mereka sebagai 8 Kontraktor Terbaik Bumiputera dan 16 Kontraktor Terbaik di seluruh Malaysia. Mereka juga berjaya dianugerahi dengan penarafan “Kontraktor 5 Bintang” oleh CIDB. Selain itu, terdapat banyak juga anugerah yang dimenangi yang
boleh dilihat di sini
.

Pengambil alihan Ideal Jacobs

Sebenarnya kehadiran Widad Group di dalam Bursa memang kurang dirasai. Ini adalah kerana Widad memasuki senarai Bursa dengan Reverse Take-Over (RTO) syarikat Ideal Jacobs. Proses ini berlaku pada tahun 2018 dengan perbelanjaan sebanyak RM 520 juta. Terdapat juga sumber berita yang menyatakan hasrat Widad Group untuk menaiktaraf penyenaraian mereka ke dalam pasaran utama Bursa Malaysia menjelang tahun 2020.

Gambar: Widad Builders

Integrated Facility Management

Kebiasaan kontrak pengurusan hanya memerlukan perkhidmatan dalam suatu skop aktiviti yang khusus, contohnya penyelenggaraan, pembersihan, pengurusan dan sebagainya. Integrated Facility Management merupakan suatu pakej komprehensif yang meliputi pengurusan dalam semua skop pekerjaan untuk fasiliti yang menawarkan kontrak kerja. Sektor ini sangat niche dan tidak mempunyai ramai pemain.

Antara syarikat yang menjadi pemain dalam sektor ini adalah
UEM
, Widad,
AWC
 dan
GFM Services
. UEM adalah pemain terbesar dalam sektor ini, manakala Widad menyatakan bahawa mereka adalah pemain 'baru nak up' untuk IFM. Dan prestasi Widad dalam operasi mereka sememangnya sangat memberangsangkan, terutamanya dalam aspek nilai kontrak yang dianugerahkan dan juga margin keuntungan.

Prestasi Kewangan Widad Group Berhad

Setakat 30 Jun 2019, order book Widad Group bernilai sebanyak RM 920 juta. Nilai ini membolehkan syarikat ini bertahan sehingga tahun 2022. Pendapatan pada tahun 2018 dicatatkan pada RM 289 juta dengan keuntungan sebanyak RM 74.6 juta. Nilai ini adalah bersamaan dengan margin keuntungan sebanyak 25.8 peratus.

Gambar: Laporan AGM Widad

Margin keuntungan Widad Group untuk segmen pembinaan dicatatkan pada 15.9%, manakala margin yang lebih tinggi dicatatkan untuk segmen IFM, iaitu sebanyak 44.9%. Widad Group sudah mempunyai beberapa perancangan untuk meluaskan lagi portfolio pembinaan dan IFM.

Perancangan Ke Hadapan

PLUS

Antara perkara yang ditunggu-tunggu ramai dalam masa terdekat adalah berita pengambil alihan lebuh raya PLUS dari Khazanah. Seperti yang dikatakan tadi, pengambil alihan ini ditawarkan oleh ibu syarikat kepada Widad Group. Setakat 31 Oktober 2019, mereka menawarkan RM 5.3 bilion untuk mengambil alih lebuh raya tersebut dengan 100% pegangan. Mereka juga menyatakan komitmen untuk mengurangkan bebanan masyarakat umum, antaranya dengan 18% pengurangan bayaran tol. Namun, belum ada kata putus mengenai keputusan ini.

Pembinaan

Selain berita yang melibatkan PLUS, peberapa projek pembinaan telah pun berada dalam perancangan untuk Widad Group. Pertamanya adalah projek dari syarikat seinduk (sister company) untuk reka, bina dan memajukan hospital swasta dengan nilai projek sebanyak RM 190.5 juta. Selain itu, mereka juga menerima projek sebagai subkontraktor untuk projek pelupusan sisa pepejal dengan nilai RM 120 juta.

IFM

Dalam segmen IFM, Widad berada dalam proses penbelian konsesi untuk kampus UiTM di Jasin. Konsesi ini boleh memberikan pulangan yang berulang untuk 14 tahun dengan nilai berjumlah RM 861.6 juta. Widad juga akan memasuki bisnes penyelenggaraan landasan kereta api dan menjangkakan sumbangan yang positif kepada syarikat pada masa akan datang.

Secara Umum

Gambar: Widad Group

Projek-projek ini boleh meluaskan portfolio syarikat dalam pelbagai sektor. Rekod yang baik dengan agensi-agensi kerajaan berpotensi memberikan mereka kelebihan dalam mendapatkan projek-projek yang akan datang.

Namun, sebagai pelabur, kita tidak boleh juga menjadi terlalu optimis. Syarikat ini sebenarnya berada pada peringkat pembangunan dan memerlukan banyak pegangan tunai untuk pembiayaan projek. Maka di sini pentadbiran atasan memainkan peranan yang penting untuk memastikan syarikat ini berada pada landasan yang betul.


Yenher Menuju Pasaran Global selepas IPO

Yenher Holdings Bhd merupakan syarikat pembuatan dan pengedaran produk kesihatan dan nutrisi haiwan ternakan. Syarikat ini akan memasuki pasaran Bursa Malaysia melalui IPO pada awal Julai tahun ini. Permohonan IPO Yenher Holdings kini dibuka dan butirannya adalah seperti di bawah:

Harga IPO:

RM 0.95

Status syariah:

Tiada penilaian syariah SAC, dinilai tidak patuh syariah oleh Elzar Shariah

Pasaran:

Main Market

Market Capitalisation:

RM 285.00 juta

Nisbah PE:

12.72 (FYE 2020)

Permohonan ditutup:

1 Julai 2021

Cabutan saham:

5 Julai 2021

Tarikh penyenaraian:

15 Julai 2021

Ini adalah IPO yang kedua tahun 2021 bagi sektor produk dan perkhidmatan pengguna yang disenaraikan di Pasaran Bursa Malaysia. Pernyataan tidak patuh syariah
oleh Elzar Shariah
 boleh dirujuk seperti di bawah:

Bisnes Yenher Holdings

Yenher Holdings Bhd bermula sebagai syarikat pengedar produk kesihatan dan nutrisi haiwan ternakan dan kemudian berkembang menjadi pengeluar dan pengedar produk tersebut. Syarikat yang berpangkalan di Seberang Perai Selatan, Penang ini telah meluaskan pasaran dan jaringan pelangannya dengan melantik pengedar produk mereka di Medan, Indonesia serta membuka gudang dan pejabat jualan di Sarawak. Pada tahun 2020, mereka berjaya membuka cawangan mereka di Taiwan.

Syarikat ini mengedar produk makanan tambahan, vitamin, produk pembiakan untuk haiwan ternakan, vaksin veterinar serta peralatan ladang. Mereka juga menghasilkan produk makanan lengkap, rumusan makanan dan nutrisi untuk haiwan ternakan seperti ayam, itik dan khinzir.

Gambar:
Yenher

Selain menjadi pengeluar dan pengedar barangan, mereka juga menyediakan perkhidmatan analisa dan diagnostik bahan serta perkhidmatan perundingan kepada pelanggannya secara percuma. Syarikat ini juga turut melakukan penyelidikan dan pembangunan (R&D). Hasilnya, mereka berjaya menghasilkan ramuan makanan dengan teknologi biotech di atas nama produk YenSoy dan YenPalm.

Kesan Covid-19 terhadap bisnes

Bisnes Yenher Holdings ini tersenarai di dalam kategori perkhidmatan perlu (
essential service
). Menurut prospektus, syarikat ini tidak mengalami sebarang impak negatif yang drastik. Sewaktu PKP pertama pada March 2020, bekalan produk mereka tidak terjejas dan aktiviti syarikat masih boleh beroperasi dengan 50% tenaga kerja di kilang operasi pembuatan.

Mereka berpendapat bahawa PKP
full lockdown
 yang dikuatkuasakan pada 1 Jun tempoh hari tidak memberi impak yang teruk kerana mereka masih boleh beroperasi tetapi dengan jumlah pekerja yang terhad pada satu-satu masa.

Namun begitu, kadar pengeluaran produk syarikat sedikit menurun kerana kekangan jumlah pekerja di kilang. Kenaikan kadar harga penghantaran juga berlaku atas faktor pandemik global yang tidak menentu mencacatkan perkembangan sihat syarikat.

Prestasi kewangan

Unjuran pendapatan Yenher Holdings mendatar dari tahun 2017 hingga 2019 kemudian meningkat pada tahun 2020. Manakala keuntungan bersih tertinggi adalah pada tahun 2018 iaitu sebanyak RM 27.285 juta dan juga merupakan margin keuntungan tertinggi iaitu sebanyak 15.07%.

Meskipun 2020 merupakan tahun krisis pandemik, Yenher Holdings berjaya mencatat pendapatan tertinggi iaitu sebanyak RM 202.635 juta dengan margin keuntungan sebanyak 11.05%. Mengikut data, purata margin keuntungan adalah sebanyak 11% keatas dalam tempoh 2017 hingga 2020 ini.

Jumlah pendapatan Yenher Holdings pada tahun 2020 ini merangkumi 9.3% dari hasil industri kesihatan dan nutrisi di Malaysia. Saiz industri ini dianggarkan berjumlah RM 2.18 billion pada tahun tersebut.

Secara keseluruhannya, nilai pendapatan dalam segmen pembuatan dan pengedaran tidak mempunyai perbezaan yang ketara. Dilihat kini prestasi pendapatan dari sektor pembuatkan semakin meningkat dan lebih tinggi berbanding segmen pengedaran di dalam 2 tahun terakhir 2019-2020. Pertumbuhan segmen ini adalah hasil dari strategi syarikat untuk mempromosikan produk buatan sendiri.

Di dalam laporan kewangan, pasaran Malaysia merupakan penyumbang terbesar kepada pendapatan syarikat iaitu sebanyak 90%. Baki 10% adalah dari export jualan kepada 11 negara iaitu Indonesia, Hong Kong, Brunei, Belgium, Pakistan, Korea Selatan, Nigeria, Thailand dan Vietnam.

Strategi IPO dan masa depan

Yenher Holdings akan mengumpul dana sebanyak RM 61.21 juta melalui IPO ini. Dana ini akan digunakan untuk tujuan tersebut:

Dana

Nilai (Juta)

Peratusan (%)

Pembinaan kilang pembuatan baru

31.00

50.64

Pembelian mesin dan peralatan baru

9.70

15.85

Modal kerja

16.71

27.30

Perbelanjaan penyenaraian

3.80

6.21

Jumlah

61.21

100.0

RM 31 juta iaitu separuh dari modal IPO akan diperuntukan untuk pembinaan kilang baru berstatus
Good Manufacturing Practice
 (GMP). Kilang baru ini akan dapat meningkatkan kapasiti pengeluaran bulanan syarikat dan juga boleh membantu syarikat untuk fokus pada segmen pembuatan dan mencipta produk baru pada masa akan datang.

Dengan kelengkapan seperti mesin dan kemudahan baru ini, Yenher Holdings mensasarkan pasaran luar negera seperti Myammar, Bangladesh dan China dalam jangka masa
2 tahun
. Menurut Pengarah Urusan Cheng Mooh Tat, jumlah penduduk yang ramai di negara tersebut merupakan faktor terbesar untuk mereka mencuba pasaran di sana.

Dana IPO juga tidak digunakan untuk membayar sebarang hutang syarikat. Berdasarkan maklumat kewangan, jumlah hutang berbanding jumlah ekuiti syarikat (
Gearing ratio
) pada tahun 2020 adalah rendah iaitu sebanyak 0.01.

Analisis Bisnes dan Industri Yenher Holdings

Data dari Jabatan Perkhidmatan Veterinar Malaysia dan Protege Associates menunjukkan prestasi industri makanan ternakan semakin berkembang. Pertumbuhan tahunan kompaun (CAGR) juga meningkat pada kadar 6.6% dari tahun 2013 hingga 2020.

Industri Kesihatan dan Nutrisi Ternakan

Produk kesihatan dan nutrisi ternakan merupakan elemen penting untuk memastikan ternakan membesar dengan optimum, bebas dari penyakit dan selamat untuk pengguna. Industri ini disenaraikan dalam perkhidmatan perlu
(essential service)
 kerana kepentingannya dalam menjaga jaminan makanan
 (food security)
 negara terutamanya di waktu krisis seperti krisis pandemik yang melanda seluruh dunia sekarang ini.

Berdasarkan data terkumpul, industri kesihatan dan nutrisi ternakan ini adalah industri yang mampan dan berdaya tahan kerana adanya kebergantungan yang berterusan dari industri makanan dan ternakan negara. Industri ini diunjurkan meningkat dari RM 2.18 billion pada tahun 2020 menjadi RM 2.69 billion pada tahun 2025 dengan peratusan CAGR sebanyak 4.3%.

Data-data penting dipamerkan di bawah:

Gambar: Prospektus IPO Yenher Holdings

Persaingan

Pasaran untuk produk kesihatan dan nutrisi haiwan ternakan mempunyai daya saing yang tinggi dan pasaran industri ini juga tidak sekata (
fragmented industry
). Ia tediri daripada pelbagai pemain industri yang secara kolektifnya menawarkan pelbagai produk kesihatan dan pemakanan untuk haiwan ternakan. Setakat ini terdapat sebanyak 79 organisasi tempatan yang terlibat dalam Malaysian Animal Health and Nutrition Industries Association (MAHNIA) pada 31 Mei 2021.

Untuk bersaing dalam industri ini, syarikat perlu menawarkan harga produk yang kompetitif dan juga mempunyai nilai tambah dalam produk seperti memberi konsultasi kepada pengguna dalam pengurusan makanan ternakan.

Jika dibandingkan Yenher Holdings dengan syarikat-syarikat yang tersenarai awam dalam industri yang sama, Yenher Holdings boleh dikatakan sebagai syarikat yang terkehadapan. Di bawah ini adalah syarikat yang tersenarai awam dalam industri yang sama dengan Yenher Holdings.

Syarikat

Market Cap (RM Juta)

NP Margin

Nisbah PE

Yenher Holdings

285

11.05

12.7

RHONEMA

139

8.26

17.2

PLABS

67

5.02

17.4

Perbincangan

Secara umumnya, Yenher Holdings merupakan syarikat yang mempunyai kewangan yang kukuh serta tidak asing lagi dalam industri makanan kesihatan haiwan ternakan di Malaysia. Kebergantungan syarikat ini pada pembelian daripada pengguna Malaysia menjadi isu maka strategi mereka untuk melihat pasaran luar negara selepas mendapat dana IPO ini merupakan strategi yang baik.

Berdasarkan data kewangan juga, syarikat ini kelihatan sedang menumpukan pada pembuatan produk sendiri berbanding mengedar produk-produk barangan luar. Ini adalah tindakan yang baik untuk meningkatkan margin keuntungan mereka. Namun, ia juga tertakluk kepada keberkesanan dan kekuatan jenama yang mereka akan keluarkan nanti.


Yew Lee Ingin Mengembangkan Rangkaian Berus Industri dengan Dana IPO

Yew Lee Pacific Group Bhd
 merupakan syarikat yang terlibat dalam pembuatan berus industri, perdagangan perkakasan industri dan alat ganti mesin. Butiran IPO adalah seperti berikut:

Harga IPO:

RM 0.28

Status syariah:

Dinilai syariah oleh SAC

Pasaran:

ACE

Permodalan pasaran:

RM 149 juta

Nisbah PE:

14.7

Permohonan ditutup:

25 Mei 2022

Cabutan saham:

27 Mei 2022

Tarikh penyenaraian:

7 Jun 2022

Bisnes Yew Lee Pacific

Yew Lee Pacific, melalui anak syarikat dan syarikat bersekutunya, terlibat dengan pembuatan berus industri, perdagangan perkakasan industri dan alat ganti mesin.

Rajah di bawah menggambarkan aktiviti utama syarikat:

Berdasarkan rajah di atas, YLPM hanya terlibat dengan pembuatan dan penjualan berus industri. Yew Lee Thailand dan Yew Lee Indonesia pula hanya terlibat dalam penjualan berus industri yang dikeluarkan oleh YLPM.

Berus industri dan perkakasan industri di syarikat Yew Lee Pacific, digunakan oleh pelbagai industri seperti pengeluar sarung tangan, pengilang kayu, industri makanan dan sebagainya.

Kesan COVID-19 terhadap bisnes

Dalam pelbagai tempoh PKP yang dilaksanakan, syarikat Yew Lee masih menerima pesanan pembelian daripada pelanggan utama mereka, yang merupakan pengeluar sarung tangan getah utama. Seperti yang kita tahu, permintaan sarung tangan sewaktu COVID-19 sangat tinggi dan merupakan industri yang boleh beroperasi sebagai perkhidmatan penting.

Syarikat Yew Lee tidak menerima sebarang pembatalan atau penangguhan mana-mana kontrak atau pesanan pembelian disebabkan oleh pandemik, kecuali beberapa kes. Walaubagaimanapun, ia tidak memberi kesan kepada kewangan syarikat. Dengan peningkatan permintaan untuk sarung tangan getah dan peralatan perlindungan lain yang digunakan untuk memerangi pandemik COVID-19, syarikat ini mencatatkan pertumbuhan pendapatan yang positif semasa FYE 2020 dan FYE 2021.

Prestasi kewangan

Pendapatan syarikat Yew Lee Pacific diperolehi daripada 2 segmen, iaitu segmen pembuatan dan segmen dagangan. Unitrade mengalami kenaikan pendapatan semenjak FYE 2018, iaitu dari RM 27.813 juta menjadi RM 29.21 juta pada FYE 2019. Untuk FYE 2020, pendapatan syarikat meningkat sehingga 43.71%. Kenaikan ini diteruskan sehingga FYE 2021 menjadikan jumlah pendapatan pada tahun tersebut sebanyak RM 45.53 juta.

Prestasi kewangan

Pendapatan Yew Lee Pacific dibahagikan melalui 2 segmen, iaitu segmen pembuatan yang terdiri daripada 2 jenis (
industrial brushes
 &
household brushes
) dan segmen dagangan.

Pada FYE 2020, pendapatan syarikat untuk kedua-dua segmen ini meningkat berbanding FYE 2019. Bagi FYE 2021, pendapatan untuk segmen pembuatan meningkat sebanyak 69.4% untuk pembuatan
industrial brushes
dan 0.9% untuk pembuatan
household brushes
. Manakala, pendapatan bagi segmen dagangan mengalami sedikit penurunan pada tahun tersebut.

Prestasi kewangan mengikut segmen

Namun, secara keseluruhannya, segmen pembuatan berus, khususnya
industrial brushes
 adalah penyumbang utama kepada pendapatan syarikat Yew Lee Pacific. Pertumbuhan dalam segmen pembuatan syarikat ini didorong terutamanya oleh pertumbuhan dalam permintaan daripada pelanggan Yew Lee Pacific yang terlibat dalam industri pembuatan sarung tangan getah, dimana menyumbang antara 78.7%, 88%, dan 85.4% daripada jumlah pendapatan Yew Lee Pacific untuk FYE 2019, FYE 2020, dan FYE 2021, masing-masing.

Strategi IPO dan masa depan

Dana yang diterima dari penyenaraian IPO iaitu sebanyak RM 37.27 juta akan digunakan untuk tujuan seperti berikut:

Dana

Nilai (Juta)

Peratusan (%)

Pembelian mesin dan peralatan tambahan

10.9

29.2

Pembinaan kemudahan gudang dan pejabat baharu

7.3

19.6

Pengubahsuaian pejabat baharu

1.8

4.8

Pembayaran balik pinjaman bank

8.9

23.9

Modal kerja

4.57

12.3

Perbelanjaan penyenaraian

3.8

10.2

Jumlah

37.27

100.0

Berdasarkan jadual di atas, dapat disimpulkan bahawa kebanyakan dana yang diperoleh dari penyenaraian IPO ini akan digunakan untuk pembelian mesin dan peralatan tambahan iaitu sebanyak RM 10.9 juta mewakili 29.2% daripada dana IPO tersebut. Mesin dan peralatan yang akan dibeli adalah mesin
semi-automated CNC continuous cycle drilling and filling
, mesin
CNC lathe
, mesin
CNC milling
, mesin
plastic injection moulding
 mesin
bristle cutting
 dan banyak lagi.

Selain itu, 23.9% daripada dana IPO iaitu RM 8.9 juta diperuntukkan untuk pembayaran balik pinjaman bank. Syarikat Yew Lee akan memanfaatkan RM 7.3 juta untuk pembinaan kemudahan gudang dan pejabat baharu, manakala RM 4.57 akan digunakan sebagai modal kerja syarikat. Baki selebihnya pula akan digunakan untuk ubahsuai pejabat baharu sebanyak RM 1.8 juta dan perbelanjaan penyenaraian sebanyak RM 3.8 juta.

Analisis bisnes dan industri Yew Lee Pacific

Mengikut laporan IMR, Yew Lee Pacific terlibat terutamanya dalam pembuatan berus industri. Berus industri ini memainkan peranan penting dalam pelbagai industri termasuk pertanian, automotif, elektrik dan elektronik (E&E), sarung tangan getah dan industri kerja kayu.

Industri berus

Berus digunakan untuk kerja-kerja pembersihan, mengecat dan rawatan permukaan. Berus memainkan peranan penting dalam operasi perindustrian dan komersial serta aktiviti di rumah.

Industri berus boleh dibahagikan kepada tiga kategori utama seperti berikut:

Kategori berus industri. Gambar: Prospektus

Berdasarkan rajah di atas, produk teras Yew Lee ialah berus industri iaitu terdiri daripada
wheel brush
,
wire brush
,
spiral brush
,
roller brush
 dan lain-lain lagi. Terdapat pelbagai jenis berus industri (juga dikenali sebagai berus teknikal) yang digunakan dalam pelbagai industri
end-user
.

Seperti yang dinyatakan dalam prospektus, segmen
household brush
 menyumbang 53.6% daripada
market share
 atau bahagian pasaran industri berus di Malaysia. Diikuti dengan segmen berus industri, 41%
market share
 dengan anggaran RM 199.7 juta. Manakala, segmen
specialised brush
 pula mewakili 5.4% bahagian pasaran dengan anggaran nilai RM 26.2 juta.

Prestasi industri

Saiz industri berus tempatan diperolehi terutamanya daripada nilai import dan eksport berus industri serta nilai berus industri yang dikeluarkan dan digunakan. Pada 2019, sektor berus industri di Malaysia bernilai RM 177.3 juta, menurun daripada RM 194.9 juta pada 2018. Penurunan ini disebabkan oleh penurunan import berus industri ke Malaysia.

Saiz industri dan ramalan pertumbuhan bagi sektor berus industri. Gambar: Prospektus

Namun, pada 2020, industri ini kembali pulih dengan angka RM 199.7 juta dan dijangka akan berkembang pada CAGR sebanyak 7.5% untuk mencecah RM 286.6 juta pada 2025. Pada tahun 2020, walaupun pandemik COVID-19 melanda dunia dan telah menyebabkan gangguan rantaian bekalan global, industri berus perindustrian Malaysia masih berkembang. Hal ini kerana berus industri memainkan peranan penting dalam proses pembuatan bagi sektor-sektor pembuatan.

Walaupun sektor pembuatan mencatatkan penurunan sebanyak 2.6% pada 2020, tetapi terdapat pemulihan yang positif sejak Jun 2020. Pemulihan ini didorong daripada sektor perkhidmatan penting khususnya, pembekal sarung tangan getah, pengeluar pelindung diri, farmaseutikal dan sektor lain yang dibenarkan beroperasi sewaktu PKP dilaksanakan.

Persaingan

Berdasarkan prospektus, persaingan Yew Lee di dalam industri dipilih berdasarkan kriteria seperti di bawah:

Pengilang tempatan yang terlibat dalam pembuatan berus industri.

Mempunyai
turnover
 tahunan kurang daripada RM 50 juta berdasarkan maklumat kewangan terkini.

Selepas mengambil kira kriteria di atas, Protégé Associates telah memilih beberapa pemain industri yang sama dengan Yew Lee untuk tujuan perbandingan. Antara pesaing Yew Lee yang terlibat dalam industri yang sama adalah:

Pesaing Yew Lee yang terlibat dalam industri yang sama. Gambar: Prospektus

Berdasarkan gambar di atas, dapat lihat bahawa syarikat Yew Lee mempunyai
market share
 yang besar berbanding persaingnya. Namun, masih terdapat persaing yang mengikut rapat. Untuk FYE 2020, pendapatan yang dijana syarikat Yew Lee daripada segmen perniagaan pembuatan berus perindustrian adalah sebanyak RM 27.1 juta bersamaan dengan 13.6% daripada jumlah saiz industri berus di Malaysia (RM 199.7 juta).

Perbincangan

Menurut laporan IMR, prospek industri berus di Malaysia dijangka terjejas disebabkan oleh wabak COVID-19, tetapi dijangka akan pulih sebaik sahaja wabak ini dapat dikawal. Prestasi industri berus juga bergantung kepada prestasi pengguna akhirnya termasuk industri pembuatan E&E, semikonduktor, sarung tangan getah dan lain-lain.

Sewaktu beberapa PKP dikenakan, syarikat Yew Lee tidak mempunyai pembatalan kontrak, kecuali beberapa kes. Walaubagaimanapun, ia tidak memberi kesan kepada kewangan syarikat. Malah, pendapatan syarikat meningkat dari 2019 sehingga 2021, disumbang terutamanya daripada pelanggannya daripada industri pengeluar sarung tangan getah.

Yew Lee Pacific mempunyai rancangan dan strategi masa hadapan yang menarik, dimana jumlah besar dana IPO yang diterima akan dimanfaatkan sebagai modal perniagaan dimana untuk menambah lagi mesin dan peralatan serta pembinaan gudang dan pejabat baharu. Namun, syarikat perlu membuktikan keberkesanan strategi dan perancangannya selepas disenaraikan di Bursa Malaysia tidak lama lagi.


YX Precious Metals Ingin Mengembangkan Perniagaan Syarikat Melalui Dana IPO

YX Precious Metals Bhd merupakan syarikat yang terlibat dalam pemborongan, reka bentuk dan pembuatan barang kemas emas. Syarikat YX Precious Metals juga terlibat dalam jualan jongkong emas tulen, jongkong emas sekerap, pembuatan rantai perak, dan penyediaan perkhidmatan penapisan untuk logam berharga.

Harga IPO:

RM 0.28

Status syariah:

Tiada penilaian syariah SAC, dinilai tidak patuh syariah oleh Elzar Shariah

Pasaran:

ACE

Permodalan pasaran:

RM 104.2 juta

Nisbah PE:

14.66

Permohonan ditutup:

09 Jun 2022

Cabutan saham:

14 Jun 2022

Tarikh penyenaraian:

23 Jun 2022

Bisnes YX Precious Metals Bhd

YX Precious Metals merupakan anak syarikat 100% milik Tomei Consolidated Bhd yang disenaraikan di Pasaran Utama Bursa Malaysia. Mereka terlibat khususnya dalam
wholesale
,
design
dan
manufacturer
bagi barang kemas emas. Sebagai pakar barang kemas emas, YX Precious Metals memberi tumpuan kepada emas 916 yang mengandungi 91.67% kandungan emas tulen yang dialoi dengan logam lain. Mereka menawarkan pelbagai jenis barang kemas emas seperti rantai, gelang tangan, gelang kaki dan rantai asas, serta cincin, loket, azimat dan anting-anting.

Model perniagaan mereka adalah berdasarkan jualan barang kemas emas kepada pelanggan untuk dijual semula dan ini termasuk peruncit barang kemas, pemborong dan pengilang. Malaysia ialah pasaran utama yang menyumbang 92.73%, 90.45%, 96.23% dan 97.58% daripada jumlah pendapatan untuk FYE 2018, FYE 2019, FYE 2020 dan FYE 2021. Mereka juga telah mengeksport ke negara luar seperti Singapura, Jerman, Myanmar, Indonesia dan Hong Kong.

Sumber: Prospektus

Kesan COVID-19 terhadap bisnes

Akibat Perintah Kawalan Pergerakan 1.0 pada tahun 2020 berlaku, operasi perniagaan YX Precious Metals terpaksa ditutup kerana mereka tidak dikira sebagai perkhidmatan penting. Semasa PKP 1.0, pendapatan mereka merosot daripada RM13.19 juta pada Februari 2020 kepada RM8.13 juta pada Mac 2020 dan tidak mencatatkan sebarang pendapatan pada April 2020. Selain itu, disebabkan penutupan sempadan Malaysia dan Singapura, mereka juga mengalami kesukaran mengatur penghantaran ke Singapura dari Mac 2020 hingga Ogos 2020, dan hanya memulakan penghantaran ke Singapura pada September 2020. Kesannya, jualan kepada pelanggan Singapura berkurang sebanyak 40,391g, daripada 63,195g pada FYE 2019 kepada 22,804g pada FYE 2020, dan pendapatan menurun sebanyak RM6.25 juta.

Prestasi kewangan

Pada tahun 2020, keseluruhan industri barang kemas di Malaysia terjejas oleh kesan pandemik COVID-19. Nilai jualan pembuatan barang kemas di Malaysia menurun sebanyak 12.1%, manakala nilai eksport barang kemas dan bahagian logam berharga menurun sebanyak 46.0%. Semasa pelan pemulihan negara, nilai jualan keseluruhan pembuatan barang kemas meningkat sebanyak 1.9%, manakala nilai eksport barang kemas dan alat ganti logam berharga meningkat sebanyak 38.1% pada 2021. Pandemik COVID-19 dan tindak balas dasar fiskal daripada bank pusat global telah menimbulkan perubahan struktur dalam strategi peruntukan aset. Emas dilihat sebagai strategi pelaburan kerana ia aset yang sangat cair dan nilainya yang kekal dari semasa ke semasa.

Prestasi kewangan YX Precious Metals Bhd

Operasi perniagaan YX Precious Metals terjejas akibat PKP pada tahun 2020 dan ini dibuktikan dengan volum jualan Segmen Barang Kemas Emas menurun sebanyak 138,948g atau 12.10% berbanding tahun 2019. Pendapatan daripada Segmen Barang Kemas Emas diteruskan meningkat sebanyak RM30.92 juta atau 21.37% pada tahun 2020 terutamanya disebabkan oleh purata harga emas global yang lebih tinggi pada tahun 2020. Pada tahun 2021 pula, pendapatan syarikat YX Precious Metals meneruskan peningkatan hasil permintaan terhadap emas semakin bertambah akibat kebimbangan orang ramai terhadap kesan wabak COVID-19 dan tahap kekukuhan kewangan dunia.

Pendapatan utama diperoleh daripada Segmen Barang Kemas Emas, yang terdiri daripada
Wholesale Segment
 yang dijalankan oleh YXG dan
Design and Manufacture Segment
 yang dilaksanakan oleh GPM. Segmen Barang Kemas Emas telah menyumbang lebih daripada 96.00% daripada jumlah pendapatan syarikat.

Prestasi kewangan mengikut segmen

Strategi IPO dan masa depan

Dana yang diterima dari penyenaraian IPO iaitu sebanyak RM 31.26 juta akan digunakan untuk tujuan seperti berikut:

Dana

Nilai (juta)

Peratusan %

Pembelian mesin dan peralatan baru

4.4

14.08

Perluasan dan naik taraf kemudahan operasi

2.5

7.99

Modal kerja

20.86

66.73

Perbelanjaan penyenaraian

3.5

11.20

Jumlah

31.26

100.0

Berdasarkan jadual di atas, dapat dilihat bahawa majoriti dana yang akan diperoleh daripada penyenaraian IPO ini akan digunakan untuk modal kerja iaitu sebanyak RM 20.86 juta mewakili 66.73%. Modal kerja ini akan digunakan untuk membeli bahan mentah, iaitu bahan emas dalam bentuk jongkong emas tulen dan sekerap. Bahan mentah ialah komponen terbesar dalam kos jualan syarikat. Sebagai sebahagian daripada strategi perniagaan syarikat untuk mengembangkan rangkaian barang kemas emas
hollow
dan meningkatkan aktiviti pembuatan melalui proses automasi, YX Precious Metals memerlukan lebih banyak bahan mentah (bahan emas) untuk operasi perniagaan mereka.

Selain itu, 14.08% daripada jumlah dana IPO iaitu sebanyak RM 4.4 juta akan digunakan untuk membeli mesin dan peralatan baru seperti mesin rantai tali, peralatan
electroforming
dan mesin pelarut logam. Kemudian, RM 2.5 juta akan dimanfaatkan untuk meluaskan dan menaik taraf kemudahan operasi serta baki selebihnya akan digunakan untuk perbelanjaan penyenaraian iaitu sebanyak RM 3.5 juta.

Analisis bisnes dan industri YX Precious Metals

Mengikut laporan IMR, YX Precious Metals Bhd bersama-sama anak syarikatnya terlibat terutamanya dalam pemborongan, reka bentuk serta pembuatan barang kemas emas, yang menyumbang 97.3% daripada jumlah pendapatannya bagi tahun 2021.

Industri barang kemas

Industri barang kemas boleh dibahagikan kepada 2 kategori seperti berikut:

Industri barang kemas

Fine jewellery
 merujuk kepada barang kemas yang kebanyakannya diperbuat daripada
precious metals
 dan
gemstones
 (batu permata). YX Precious Metals khususnya terlibat dalam segmen
Precious Metals
 di mana ia merujuk kepada barang kemas yang diperbuat daripada emas, perak atau platinum. Mereka tidak terlibat dalam
gemstones jewellery
.
Gemstones jewellery
 merupakan barang kemas yang mempunyai satu atau lebih banyak batu permata.
Gemstones
 yang biasa digunakan untuk barang kemas seperti berlian, nilam, delima, zamrud, jed serta mutiara. Umumnya, harga
fine jewellery
 jauh lebih tinggi daripada
costume jewellery
 kerana harga
precious metals
 dan
gemstones
 yang tinggi.

Prestasi industri barang kemas emas

Emas adalah komoditi yang didagangkan secara global dan tertakluk kepada turun naik harga. Industri barang kemas emas Malaysia juga terjejas mengikut permintaan dan harga global emas. Rajah di bawah menunjukkan bahawa harga emas meningkat apabila risiko ekonomi, kewangan dan geopolitik meningkat kerana emas dianggap sebagai satu bentuk pelaburan.

Purata harga Emas

Purata harga emas global mengalami turun naik antara 2017 dan awal 2021. Purata harga emas global pada Januari 2017 adalah pada RM171/g dan menurun kepada RM166/g pada Disember 2017. Purata global harga emas terus menurun lagi pada 2018 di mana ia merosot ke paras terendah bulanan RM158/g pada bulan Ogos 2018. Selepas itu, purata harga emas global terus meningkat daripada RM158/g pada Ogos 2018 kepada RM202/g pada Ogos 2019 dan mencapai paras tertinggi sepanjang masa pada RM265/g pada Ogos 2020. Sejak kemuncak bersejarah pada Ogos 2020, purata harga emas global telah turun kepada RM242/g pada Januari 2021, RM235/g pada Februari 2021 dan RM227/g pada Mac 2021, yang merupakan yang terendah sejak April 2020. Kegelisahan terhadap inflasi, dolar AS yang lebih lemah dan lonjakan dalam turun naik pasaran telah meningkatkan permintaan emas, memacu purata global harga emas kembali kepada trend menaik ke mencecah RM246/g pada Mei 2021 dan berakhir pada RM242/g pada Disember 2021.

Persaingan

Berdasarkan laporan IMR, pesaing bagi YX Precious Metals Bhd di dalam industri dipilih berdasarkan kriteria berikut:

Syarikat mesti terlibat dalam pemborongan dan pembuatan barang kemas emas dan beroperasi di Malaysia.

Syarikat mempunyai penyata kewangan yang terkini.

Antara pesaing YX Precious Metals yang menepati kriteria-kriteria di atas adalah seperti berikut:

Pesaing yang terlibat sama dalam industri barang kemas emas

Perbincangan

Prestasi kewangan syarikat YX Precious Metals Bhd tertakluk kepada turun naik harga emas global kerana emas adalah komoditi yang didagangkan secara global. Harga emas dipengaruhi oleh beberapa faktor seperti krisis ekonomi global, wabak, inflasi, kekuatan USD, kadar faedah, permintaan daripada industri dan pelaburan dalam sektor barang kemas. Syarikat YX Precious Metals adalah antara syarikat yang terjejas ketika pandemik COVID-19 kerana tidak dibenarkan beroperasi sebagai perkhidmatan penting.

Namun begitu, pendapatan syarikat YX Precious Metal untuk FYE 2018, FYE 2019 dan FYE 2020, telah menunjukkan peningkatan bagi harga jualan mereka daripada RM137.53 juta pada FYE 2018 kepada RM175.63 juta pada FYE 2020 disebabkan oleh kenaikan harga emas global.

Melalui penyenaraian IPO ini, YX Precious Metals akan menggunakan jumlah besar dana yang dikumpul sebagai modal kerja untuk membeli bahan mentah iaitu bahan emas dalam bentuk jongkong emas tulen dan sekerap. Hal ini bagi mengembangkan lagi rangkaian barang kemas emas dan meningkatkan aktiviti pembuatan emas. Namun, ingin diingatkan bahawa syarikat YX Precious Metals telah dinilai tidak patuh syariah oleh Elzar Shariah.